Cetinje
Store norske leksikon,Geografi,Verdens geografi,Europa,Montenegros geografi
Cetinje er en by i Montenegro, på Cetinjeplatået, 670 meter over havet. Byen er omgitt av høye fjell. Den har 16 757 innbyggere (2015). I byen er det elektro-, tekstil- og farmasøytisk industri.
Vlaškakirken ble bygd på 1400-tallet, mens Cetinje kloster ble bygd i 1701. I byen er det flere museer, blant annet et etnografisk museum, et kunstmuseum, et historisk museum og et museum for elektrisk industri. I 1998 etablerte Montenegro-universitetet et fakultet for kunst i Cetinje. Byen er sete for ortodoks biskop.Cetinje ble grunnlagt i 1485. Byen var hovedstad i det uavhengige kongedømmet Montenegro i 1878–1918 og hovedstad i republikken Montenegro fram til 1946. Les mer i Store norske leksikon Montenegro Montenegros historie